ოგადენის ომი
ოგადენის ომი, ან ეთიოპია-სომალის ომი — სამხედრო კონფლიქტი, რომელიც მიმდინარეობდა სომალსა და ეთიოპიას შორის 1977 წლის ივლისიდან 1978 წლის მარტამდე ეთიოპიის რეგიონის ოგადენის გამო. სომალის შეჭრა რეგიონში იყო ფართო ომის წინამორბედი, რასაც მოჰყვა საბჭოთა კავშირის უკმაყოფილება, რის შედეგადაც სსრკ-მ შეწყვიტა სომალის მხარდაჭერა და მის ნაცვლად მხარი დაუჭირა ეთიოპიას. ეთიოპია გადაარჩინა მარცხისა და ტერიტორიის მუდმივი დაკარგვისგან 1 მილიარდი დოლარის ღირებულების სამხედრო მარაგების მასიურმა საჰაერო გადაზიდვამ, ფიდელ კასტროს მიერ გაგზავნილმა 12000-ზე მეტმა კუბელმა ჯარისკაცმა და საჰაერო ხომალდის ჩასვლამ, რის შემდეგაც მოიპოვეს მეორე აფრიკული გამარჯვება (1975-56 წლებში ანგოლაში მისი პირველი წარმატების შემდეგ). ასევე ეთიოპელებს ეხმარებოდნენ 1500 საბჭოთა მრჩეველი, გენერალ ვასილი პეტროვის ხელმძღვანელობით. 1978 წლის 23 იანვარს კუბის ჯავშანტექნიკამ სომალის ჯარებს მიაყენა ყველაზე დიდი ზიანი, რაც კი მათ ოდესმე განუცდიათ ომის დაწყების შემდეგ. კუბელებმა (აღჭურვილნი 300 ტანკით, 156 საარტილერიო და 46 საბრძოლო თვითმფრინავით) გაიმარჯვეს ჰარარში, დირე-დაუასა და ჯიჯიგაში და დაიწყეს სომალელების სისტემატიურად გაყვანა ოგადენიდან. 1978 წლის 23 მარტისთვის კუბის მხარდაჭერით ეთიოპიის არმიამ დაიბრუნა ოგადენის ორ მესამედზე მეტი, რაც ომის ოფიციალურ დასასრულს ნიშნავდა. სომალის ეროვნული არმიის ჯარისკაცების თითქმის მესამედი, ჯავშანტექნიკის სამი მერვედი და სომალის საჰაერო ძალების ნახევარი დაიკარგა ომის დროს. ომის შემდეგ სომალი იყო დეზორგანიზებული და დემორალიზებული არმიით, მოსახლეობის დიდი ნაწილი კი გამოხატავდა უკმაყოფილებას. შედეგად აჯანყდა არმია, რაც საბოლოოდ გადაიზარდა სომალის სამოქალაქო ომში.